CELEX: 62022CN0021
Language: da
Date: 2022-01-07 00:00:00
Title: Sag C-21/22: Anmodning om præjudiciel afgørelse indgivet af Sąd Okręgowy w Opolu (Polen) den 7. januar 2022 — OP

16.5.2022   
            
            
               DA
            
            
               Den Europæiske Unions Tidende
            
            
               C 198/20
            
         
      Anmodning om præjudiciel afgørelse indgivet af Sąd Okręgowy w Opolu (Polen) den 7. januar 2022 — OP
      (Sag C-21/22)
      (2022/C 198/29)
      Processprog: polsk
      
         Den forelæggende ret
      
      Sąd Okręgowy w Opolu
      
         Parter i hovedsagen
      
      
         Sagsøger: OP
      
         Sagsøgt: Notariusz Justyna Gawlica
      
         Præjudicielle spørgsmål
      
      
                  1)
               
               
                  Skal artikel 22 i Europa-Parlamentets og Rådets forordning (EU) nr. 650/2012 af 4. juli 2012 om kompetence, lovvalg, anerkendelse og fuldbyrdelse af retsafgørelser vedrørende arv, og om accept og fuldbyrdelse af officielt bekræftede dokumenter vedrørende arv og om indførelse af et europæisk arvebevis (1) fortolkes således, at en person, der ikke er unionsborger, har ret til at pege på den nationale lov i sit hjemland, som den lov, der skal finde anvendelse på alle spørgsmål vedrørende arv?
               
            
                  2)
               
               
                  Skal artikel 75, jf. artikel 22, i ovennævnte forordning nr. 650/2012, fortolkes således, at i en situation, hvor en bilateral aftale der gælder mellem en medlemsstat og et tredjeland, ikke fastsætter bestemmelse om lovvalg i en arvesag, men angiver den lov, der skal finde anvendelse på arvesager, kan en statsborger i et sådant tredjeland, der er bosiddende i en medlemsstat, der er bundet af denne bilaterale aftale, foretage et lovvalg?
               
            
         (1)  EUT 2012, L 201, s. 107.